Հաջորդ օրինակը քրեական գործն էր, որով «Հայկական ժամանակ» օրաթերթի խմբագիր Նիկոլ Փաշինյանը մեղադրվում էր զրպարտության համար։ Ռադիոկայանը հիշեցնում է լրագրող Փաշինյանի հոդվածն այն մասին, թե ինչպես է պատգամավոր Արտաշես Գեղամյանի կինը ներքնազգեստի մեջ զարդեր թաքցնելով փորձել սահման հատել։ «Պատվիրված էր երեք տարի ազատազրկում տալ, 2000 թիվն էր, եթե չեմ սխալվում», — ասաց նախկին դատավորը՝ չմանրամասնելով, արդյոք պատվերը նախագահականից էր իջեցվել։ Նա նշեց, որ դա միջնորդավորված էր արվում։